**Janek Õiglane** (sündinud 25. aprillil 1994 Rakveres) on eesti kümnevõistleja.

Rakverest pärit Õiglane alustas kooliteed Vändras. Kergejõustikku hakkas sealsamas treenima 2003. aastal Valdur Ojala juhendamisel. 2014. aastal lõpetas ta Audentese Spordigümnaasiumi.

Tippsport
---------

### Noorte ja juunioride võistlused

Janek Õiglane on võistelnud odaviskes 2011. aasta noorte maailmameistrivõistlustel (koht 11.) ja Euroopa noorte olümpiafestivalil (koht 7.). Kümnevõistluses saavutas ta juunioride Euroopa meistrivõistlustel 2013. aastal 4. koha ning U23 Euroopa meistrivõistlustel 2015. aastal Tallinnas võitis pronksmedali tulemusega 7945 punkti.

### Maailma võistlused

Kergejõustiku maailmameistrivõistlustel osales Õiglane 2015. aastal (koht 19.), 2017. aastal (tulemus 8371 punkti, koht 4.), 2019. aastal (tulemus 8297 punkti, koht 6.) ja 2022. aastal (katkestas peale kettaheidet). 

2023. aasta kergejõustiku maailmameistrivõistlustel Budapestis saavutas Õiglane 6. koha isikliku rekordi 8524 punktiga.

Õiglane on saanud mitmevõistluse maailma sarivõistlusel (IAAF Combined Events Challenge) 2017. ja 2019. aastal 4. koha.

### Euroopa võistlused

Euroopa mitmevõistluse karikavõistluste superliigas 2014. aastal tuli Õiglane Eesti koondisega 5. kohale (individuaalselt 15. koht).

Mitmevõistluse võistkondlikel Euroopa meistrivõistlustel 2017. aastal Tallinnas saavutas ta Eesti koondise koosseisus 2. koha, võites individuaalselt esikoha 8170 punktiga. 

2019. aasta võistkondlikel meistrivõistlustel võitis Eesti koondisega kuldmedali (individuaalselt 5. koht), koondisse kuulusid veel Kristella Jurkatamm, Mari Klaup-McColl, Risto Lillemets, Maicel Uibo, Kristjan Rosenberg, Hanna-Mai Vaikla, Grit Šadeiko.

Euroopa meistrivõistlustel saavutas 2016. aastal 12. koha kogudes 7762 punkti, 2022. aastal võitis Münchenis pronksmedali tulemusega 8346 punkti.

### Eesti võistlused

Janek Õiglane on tulnud 2017. aastal teivashüppes (tulemus 5.10) ja 2019. aastal kümnevõistluses (tulemus 8251 punkti) Eesti meistriks ning 2017. aastal teivashüppes (4.90) sisemeistriks.

### Rekordid

Õiglase isiklik rekord kümnevõistluses on 8524 punkti, saavutatud Budapestis 26. augustil 2023.  Selle tulemusega on ta maailma aegade edetabelis 56. kohal, Eesti aegade edetabelis on 5. kohal.

Maailma hooaja edetabelis olnud ta seitsmevõistluses 2019. aastal 7. (Euroopas 7.) ning kümnevõistluses 2017. aastal 9. (6.) ja 2019. aastal 11. (7.).

Tema isiklik rekord seitsmevõistluses on 6085 punkti, mille ta püstitas 2019. aasta veebruaris rahvusvahelisel mitmevõistlusel Tallinnas. Eesti kõigi aegade edetabelis annab see tulemus 10. koha.

Kümnevõistluse punktisumma aastati
----------------------------------

| Tulemus | Koht | Aeg |
| --- | --- | --- |
| 7815 | Soome Tampere | 15. juuni 2014 |
| 7945 | Eesti Tallinn | 12. juuli 2015 |
| 7762 | Holland Olympisch Stadion, Amsterdam | 7. juuli 2016 |
| 8371 | Suurbritannia Olympic Stadium, London | 12. august 2017 |
| 8297 | Katar Khalifa International Stadium, Doha | 4. oktoober 2019 |
| 8056 | Eesti Kadrioru staadion, Tallinn | 27. juuni 2021 |
| 8405 | Ameerika Ühendriigid Tom Black Track at LaPorte Stadium, Knoxville | 8. aprill 2022 |
| 8524 | Ungari Nemzeti Atlétikai Központ, Budapest | 26. august 2023 |

Isiklikud rekordid
------------------

### Välivõistlustel

| Ala | Tulemus | Aasta | Koht |
| --- | --- | --- | --- |
| 100 m jooks | **10,89** | 2022 | Ameerika Ühendriigid Knoxville, USA |
| Kaugushüpe | **7.47** | 2023 | Ungari Budapest, Ungari |
| Kuulitõuge | **15.38** | 2019 | Eesti Rakvere, Eesti |
| Kõrgushüpe | **2.05** | 2017 | Suurbritannia London, Suurbritannia |
| 400 m jooks | **48.41** | 2023 | Ungari Budapest, Ungari |
| 110 m tõkkejooks | **14,33** | 2022 | Ameerika Ühendriigid Knoxville, USA |
| Kettaheide | **45.94** | 2021 | Eesti Tallinn, Eesti |
| Teivashüpe | **5.12** | 2022 | Ameerika Ühendriigid Athens, USA |
| Odavise | **72.46** | 2019 | Katar Doha, Katar |
| 1500 m jooks | **4.23,43** | 2023 | Ungari Budapest, Ungari |
| Kümnevõistlus | **8524** | 2023 | Ungari Budapest, Ungari |

### Kümnevõistluse rekordi tulemused


| Ala | Tulemus |
| --- | --- |
| Kümnevõistlus | **8524** |
| 100 m jooks | **10,94** |
| Kaugushüpe | **7.47** |
| Kuulitõuge | **15.08** |
| Kõrgushüpe | **2.02** |
| 400 m jooks | **48,41** |
| 110 m tõkkejooks | **14,51** |
| Kettaheide | **40.85** |
| Teivashüpe | **5.10** |
| Odavise | **70.45** |
| 1500 m jooks | **4.23,43** |

### Sisevõistlustel

| Ala | Tulemus | Aeg | Koht |
| --- | --- | --- | --- |
| 60 m jooks | **7,07** | 2019 | Eesti Tallinn, Eesti |
| 1000 m jooks | **2.44,37** | 2016 | Eesti Tallinn, Eesti |
| 60 m tõkkejooks | **8,05** | 2022 | Eesti Tallinn, Eesti |
| Kõrgushüpe | **2.02** | 2016 | Eesti Tallinn, Eesti |
| Teivashüpe | **5.19** | 2019 | Eesti Tallinn, Eesti |
| Kaugushüpe | **7.34** | 2019 | Eesti Tallinn, Eesti |
| Kuulitõuge | **15.50** | 2019 | Suurbritannia Glasgow, Suurbritannia |
| Seitsmevõistlus | **6085** | 2019 | Eesti Tallinn, Eesti |

Treener
-------

Kuni 2018. aastani oli Janek Õiglase treener Sven Andresoo, 2018. aasta lõpust treenis ta Andrei Nazarovi käe all.
2020. aastast õppis ja treenis Ameerika Ühendriikides Georgia osariigis, kus tema treener oli Petros Kyprianou. 2021. aastast on tema treener James Thomas.

Tunnustus
---------

* 2017 – aasta meeskergejõustiklane
* 2022 – Tallinna aasta meessportlane
* 2022 – aasta meessportlane

Viited
------

1. ↑  "Audentese Spordigümnaasiumi vilistlased 2014". Originaali arhiivikoopia seisuga 2. oktoober 2019. Vaadatud 2. oktoobril 2019.
2. 1 2  Janek Õiglane, tulemused. Eesti spordi biograafiline leksikon. Vaadatud 26. juulil 2022.
3. 1 2  World Athletics Partner. Vaadatud 17. augustil 2022.
4. ↑
5. ↑  Janek Õiglane teenis isikliku rekordiga EM-pileti. ERR Sport, 3. veebruar 2019
6. ↑  Budapest 23 World Athletics Championship worldathletics.org
7. ↑  Ahto Jakson Paranenud Janek Õiglane igatseb võistelda ja tahab EMile jõuda. Jooksja.ee, 24. jaanuar 2019.
8. ↑  Õiglane kolib USA-sse: Kyprianou on sümpaatne ja väga tark treener ERR Sport, 25. juuni 2020
9. ↑  "Janek Õiglane nimetati esimest korda aasta meessportlaseks" ERR Sport, 30. detsember 2022.

Välislingid
-----------

* Janek Õiglane Rahvusvahelise Kergejõustikuliidu kodulehel (inglise) Muuda Vikiandmetes
* Biograafia ESBL-is
* Janek Õiglane sai MM-il võimsa isikliku rekordiga neljanda koha. Pealinn, 13. august 2017.
* Janek Õiglane: sport on minu jaoks nii hobi, töö kui armastus. 11. märts 2020.
* Janek Õiglane püstitas kümnevõistluses uue isikliku rekordi. Eesti Kergejõustiku Liit 9. aprill 2022.
* Janek Õiglane ja tema ameeriklannast kallim sõudsid abieluranda. Õhtuleht, 25. juuni 2022.
* Õiglase treener: muljet avaldav, mis Janekil õnnestus korda saata. sport.postimees.ee, 26. august 2023.